CELEX: 32007R1299
Language: sl
Date: 2007-11-06 00:00:00
Title: Uredba Komisije (ES) št. 1299/2007 z dne 6. novembra 2007 o priznavanju skupin proizvajalcev hmelja (Kodificirana različica)

7.11.2007   
            
            
               SL
            
            
               Uradni list Evropske unije
            
            
               L 289/4
            
         
      UREDBA KOMISIJE (ES) št. 1299/2007
   z dne 6. novembra 2007
   o priznavanju skupin proizvajalcev hmelja
   (Kodificirana različica)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1952/2005 z dne 23. novembra 2005 o skupni ureditvi trga za hmelj in razveljavitvi uredb (EGS) št. 1696/71, (EGS) št. 1037/72, (EGS) št. 879/73 in (EGS) št. 1981/82 (1) in zlasti člena 17 Uredbe,
   ob upoštevanju naslednjega:
   
               (1)
            
            
               Uredba Komisije (EGS) št. 1351/72 z dne 28. junija 1972 o priznavanju skupin proizvajalcev hmelja (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
            
         
               (2)
            
            
               Pogoji, določeni v členu 7(2) Uredbe (ES) št. 1952/2005, o priznanju skupin proizvajalcev hmelja, poleg dokazila o ekonomsko upravičeni dejavnosti vključujejo zlasti uporabo enotnih pravil za proizvodnjo in za dajanje na trg ter prvo stopnjo trženja. Te pogoje je treba opredeliti.
            
         
               (3)
            
            
               Za zagotovitev enotnosti upravnega postopka bi bilo treba določiti podrobna pravila za priznanje, dodeljevanje in odvzem vloge za priznanje.
            
         
               (4)
            
            
               Za obveščanje držav članic in zadevnih strank na začetku vsakega koledarskega leta bi bilo treba objaviti seznam skupin, ki so bile priznane v preteklem letu, in tistih, ki jim je bilo priznanje v istem obdobju odvzeto.
            
         
               (5)
            
            
               Ukrepi, predvideni v tej uredbi, so v skladu z mnenjem Upravljalnega odbora za hmelj –
            
         SPREJELA NASLEDNJO UREDBO:
   Člen 1
   1.   Enotna pravila iz člena 7(2)(b) in (c) Uredbe (ES) št. 1952/2005 se določijo pisno. Ta pravila obsegajo vsaj:
   
               (a)
            
            
               kar zadeva proizvodnjo:
               
                           (i)
                        
                        
                           določbe o uporabi ene ali več določenih sort ob obnovi ali postavitvi novih nasadov;
                        
                     
                           (ii)
                        
                        
                           določbe o izpolnjevanju nekaterih metod obdelave in varstva rastlin;
                        
                     
                           (iii)
                        
                        
                           določbe o obiranju pridelka, sušenje, in kadar je primerno, pripravo za trženje;
                        
                     
         
               (b)
            
            
               kar zadeva dajanje na trg, še zlasti kadar gre za koncentracijo in pogoje ponudbe:
               
                           (i)
                        
                        
                           enotne določbe, ki urejajo prodajo prek skupine;
                        
                     
                           (ii)
                        
                        
                           določbe v zvezi s količinami, ki jih lahko prodajo proizvajalci sami, in pravila, ki urejajo te prodaje.
                        
                     
         2.   „Prva stopnja trženja“ pomeni prodajo hmelja, ki jo opravi proizvajalec sam, ali, pri skupini proizvajalcev, prodajo hmelja, ki jo opravijo njeni člani trgovini na debelo ali uporabniški industriji.
   Člen 2
   1.   Da bi bila organizacija proizvajalcev priznana, mora obsegati površino vsaj 60 hektarov in združevati vsaj sedem pridelovalcev.
   Pri Grčiji se minimalno število hektarov zmanjša na 30.
   2.   V skladu s postopkom iz člena 16(2) Uredbe (ES) št. 1952/2005 se lahko državo članico na zahtevo pooblasti, da prizna skupino, katere registrirane površine obsegajo manj kakor 60 hektarov, če so površine v priznanem območju proizvodnje, ki je manjše od 100 hektarov.
   Člen 3
   Vsako vlogo za priznanje spremljajo naslednji dokumenti in podatki:
   
               (a)
            
            
               statut;
            
         
               (b)
            
            
               imena oseb, pooblaščenih za delovanje v imenu skupine;
            
         
               (c)
            
            
               seznam dejavnosti, ki utemeljujejo vlogo za priznanje;
            
         
               (d)
            
            
               dokazilo, da so bile izpolnjene določbe člena 2.
            
         Člen 4
   1.   Države članice sprejmejo odločitev o vlogi za priznanje v treh mesecih od prejema.
   2.   Priznanje skupine se odvzame, če pogoji, predpisani za priznanje, niso več izpolnjeni ali če tako priznanje temelji na neresničnih podatkih.
   Če je bilo priznanje pridobljeno ali koriščeno s prevaro, se odvzame z učinkom za nazaj.
   3.   Države članice opravljajo stalen nadzor, kako priznane skupine upoštevajo pogoje za svoje priznanje.
   Člen 5
   1.   Kadar država članica dodeli, zavrne ali odvzame priznanje skupini, o tem obvesti Komisijo v dveh mesecih po sporočilu svoje odločitve vlagatelju in navede razloge za zavrnitev vloge za priznanje ali odvzem priznanja.
   2.   Na začetku vsakega koledarskega leta Komisija zagotovi objavo seznama skupin, ki so bile priznane v predhodnem letu, pa tudi tistih, ki jim je bilo priznanje v istem obdobju odvzeto, v Uradnem listu Evropske unije.
   Člen 6
   Uredba (EGS) št. 1351/72 se razveljavi.
   Sklici na razveljavljeno uredbo se upoštevajo kot sklici na to uredbo in se berejo v skladu s korelacijsko tabelo v Prilogi II.
   Člen 7
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. novembra 2007
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 314, 30.11.2005, str. 1. Popravljena različica v UL L 317, 3.12.2005, str. 29.
   
      (2)  UL L 148, 30.6.1972, str. 13. Uredba, kakor je bila nazadnje spremenjena z Uredbo (EGS) št. 3858/87 (UL L 363, 23.12.1987, str. 27).
   
      (3)  Glej Prilogo I.
   
      PRILOGA I
      Razveljavljena uredba s seznamom njenih zaporednih sprememb
      
                  Uredba Komisije (EGS) št. 1351/72
               
               
                  (UL L 148, 30.6.1972, str. 13)
               
            
                  Uredba Komisije (EGS) št. 2564/77
               
               
                  (UL L 299, 23.11.1977, str. 9)
               
            
                  Člen 21 in točka (e) oddelka II, B Priloge I k Aktu o pristopu iz leta 1979
               
               
                  (UL L 291, 19.11.1979, str. 77)
               
            
                  Uredba Komisije (EGS) št. 2591/85
               
               
                  (UL L 247, 14.9.1985, str. 12)
               
            
                  Uredba Komisije (EGS) št. 1323/86
               
               
                  (UL L 117, 6.5.1986, str. 12)
               
            
                  Uredba Komisije (EGS) št. 3858/87
               
               
                  (UL L 363, 23.12.1987, str. 27)
               
            
   
      PRILOGA II
      Korelacijska Tabela
      
                  Uredba (EGS) št. 1351/72
               
               
                  Ta uredba
               
            
                  Člen 1(1), uvodne besede
               
               
                  Člen 1(1), uvodne besede
               
            
                  Člen 1(1)(a), uvodne besede
               
               
                  Člen 1(1)(a), uvodne besede
               
            
                  Člen 1(1)(a)(aa)
               
               
                  Člen 1(1)(a)(i)
               
            
                  Člen 1(1)(a)(bb)
               
               
                  Člen 1(1)(a)(ii)
               
            
                  Člen 1(1)(a)(cc)
               
               
                  Člen 1(1)(a)(iii)
               
            
                  Člen 1(1)(b), uvodne besede
               
               
                  Člen 1(1)(b), uvodne besede
               
            
                  Člen 1(1)(b)(aa)
               
               
                  Člen 1(1)(b)(i)
               
            
                  Člen 1(1)(b)(bb)
               
               
                  Člen 1(1)(b)(ii)
               
            
                  Člen 1(1)(b)(cc)
               
               
                  —
               
            
                  Člen 1(2)
               
               
                  Člen 1(2)
               
            
                  Člen 2(1), prvi stavek
               
               
                  Člen 2(1), prvi pododstavek
               
            
                  Člen 2(1), drugi stavek
               
               
                  Člen 2(1), drugi pododstavek
               
            
                  Člen 2(2)
               
               
                  Člen 2(2)
               
            
                  Člen 3
               
               
                  Člen 3
               
            
                  Člen 4(1)
               
               
                  Člen 4(1)
               
            
                  Člen 4(2), prvi stavek
               
               
                  Člen 4(2), prvi pododstavek
               
            
                  Člen 4(2), drugi stavek
               
               
                  Člen 4(2), drugi pododstavek
               
            
                  Člen 4(3), prvi pododstavek
               
               
                  Člen 4(3)
               
            
                  Člen 4(3), drugi pododstavek
               
               
                  —
               
            
                  Člen 5
               
               
                  —
               
            
                  Člen 6
               
               
                  Člen 5
               
            
                  —
               
               
                  Člen 6
               
            
                  Člen 7
               
               
                  Člen 7
               
            
                  —
               
               
                  Priloga I
               
            
                  —
               
               
                  Priloga II